OpenLLM-France/wikimedia huggingface dataset:
# IRAS

IRAS (Infrared Astronomical Satellite) infragorri uhin luzeratan zerua osorik eskaneatu zuen espazio behatoki bat izan zen.
1983ko urtarrilak 25ean jaurtia izan zen, Ameriketako Estatu Batuak (NASA), Herbehereak (NIVR) eta Erresuma Batua (SERC)en arteko proiektu bateratu bezala. Misioak 10 hilabete iraun zuen, 1983ko azaroak 21ean atmosferan erre zen arte.
IRASek zeruaren %96a lau aldiz mapatu zuen, 12, 25, 60 eta 100 mikrometroko uhin luzeratan, 0,5 eta 2 arku minutuzko erresoluzioarekin. 500.000 infragorri igorle aurkitu zituen, horietako asko oraindik identifikatzeke daudelarik. Uste denez, igorle hauetatik 75.000 eratzen ari diren galaxiak dira, beste asko bere inguruan hauts disko bat duten izarrak izan daitezkeelarik, beharbada planeta sistema bat eratzeko lehen urratsak ematen. Vegaren inguruan hauts disko bat ere aurkitu zuen eta Esne Bidearen nukleoaren lehen irudiak ere lortu zituen.
IRAS misioaren iraupena, infragorrizko satelite gehienen kasuan bezala, bere hozte sistemak mugatzen zuen, uhin luzera hauetan behar bezala lan egiteko sateliteak bereziki baxuak diren tenperaturetan hoztua egon behar bait du. IRASen kasuan, helio likidozko 720 litrok satelitea 1,6 K (−272 °C)ko tenperaturan mantentzen zuten. Likidoak, lurruntzen zen bitartean satelitea hotz mantentzen zuen. Behin guztiz lurrundu zenean, satelitearen tenperatura igo egin zen, hortik aurrerako behaketak ezinezko bihurtuz.
Gaur egun, Spitzer Espazio Teleskopioa da teleskopio infragorririk hoberena, astronomoei IRASek eginiko aurkikuntzekin jarraitzea ahalbidetuz.
Gainera, IRASek hiru asteroide aurkitu zituen, 3200 Phaethon horien artean, baita 126P/IRAS aldikako kometa ere.

## Kanpo estekak

* Datuak: Q724913
* Multimedia: Infrared Astronomical Satellite / Q724913
# IRALE

IRALE (irakasleak alfabetatu edota euskalduntzeko programa) Eusko Jaurlaritzaren Hezkuntza, Hizkuntza Politika eta Kultura Sailaren programa bat da. Programak bi helburu hauek ditu:
* Euskal Autonomia Erkidegoko unibertsitateaz kanpoko herri-ikastetxeetan eta ikastetxe pribatuetan lanean diharduten irakasleak eta Heziketa Bereziko langileak euskalduntzea eta alfabetatzea.
* EGA edo HE2tik gorako titulazioa duten irakasleen hizkuntza-prestakuntza sendotzea.
Horrez gain, IRALEk beste eginkizun hauek ditu:
* Irakasleek, ikastetxeek eta laguntza-zerbitzuek sortzen eta zabaltzen dituzten dokumentuen hizkuntza-kalitatea bermatzea (Kontsulta Zerbitzua).
* Hezkuntza administrazioko hainbat esparrutan eskolara zabaltzen diren dokumentuak nahiz ikasmaterialak zuzentzea, orraztea eta argitaratze-bidean jartzea (material didaktikoa).
* Hizkuntza-eskakizunen eta EGAren azterketa-lanean jardutea.

## Ikastaroak

* Irakastordu barnekoak (liberazioa dute):
** euskalduntze-ikastaroak, HE1, HE2 edo HLEA lortzekoak:
*** U ikastaroak, urte osokoak
*** 3000 eta 5000 ikastaroak, urte erdikoak
** EGA edo HE2tik gorako ikastaroak (R ikastaroak), euskara-maila sendotzekoak:
*** R300: irakasgaitasuna eta hizkuntza-gaitasuna sendotzeko ikastaroa
*** R400: ikasmaterialak euskaraz prestatzeko ikastaro praktikoa
*** R500: ahozko komunikazioa lantzeko ikastaroa
*** R600: Curriculumaren euskal dimentsioa (euskal kulturaren inguruko ikastaroa)
*** R700: ikastetxeetan hizkuntza-gaitasuna garatzeko ikastaroa
* Irakastorduz kanpokoak (ez dute liberaziorik):
** euskalduntze-ikastaroak, HE1, HE2 edo HLEA lortzekoak
** H ikastaroak, hainbat gai (zuzentasuna, mintzamena, hizkuntza-erregistroak...) lantzekoak

## Irakastegiak

IRALE programak berezko bost irakastegi hauek ditu EAEn:
* Araban: Gasteiz
* Bizkaian: Dolaretxe eta Artazugoikoa (biak, Bilbon)
* Gipuzkoan: Donostia eta Eibar
* Artazugoikoa (Bilbo)
* Dolaretxe (Bilbo)
* Larratxo, Altza (Donostia)
* Eibar
* Gasteiz

## Erreferentziak

* ↑ 1994ko urtarrilaren 28ko agindua, IRALE arautzen duena, Euskal Herriko Agintaritzaren Aldizkaria, 1994-02-11.

## Ikus, gainera

* EIMA

## Kanpo estekak

* IRALEren webgunea.
* Hezkuntzaren webguneko EUSKARA atala
* 1983ko abenduaren 26ko agindua, IRALE eratzen eta arauzkotzen duena, Euskal Herriko Agintaritzaren Aldizkaria, 1984-01-27.
* Datuak: Q12259327
# IQA Munduko Kopa

IQA Munduko Kopa :
| Datu orokorrak ||
| Eremua | Mundua |
| Antolatzailea | IQA |
| Sorrera | 2012 |
| Jokatutako edizioak | 4 |
| Ohorezko kuadroa ||
| Txapelduna | Ameriketako Estatu Batuak (3) |
| Bigarrena | Belgika |
| Hirugarrena | Turkia |
| Datu estatistikoak ||
| Parte hartzaileak | 29 |
| Partidu kopurua | 71 |
| Garaipen gehien | Ameriketako Estatu Batuak (3) |
| Agerpen gehien | 5 talde (3 edizio) Ameriketako Estatu Batuak Frantzia Australia Kanada Erresuma Batua |
IQA Munduko Kopa munduan jokatzen den nazioarteko quidditch txapelketa nagusia da.

## Historia

2012ko uztailean antolatu zen lehen ekitaldia. Bertan bost taldek hartu zuten parte. Lehenengo bi ekitaldiak Estatu Batuek irabazi zituzten, 2016an Australiak irabazi zuen munduko kopa.

## Palmaresa

| Urtea | Irabazlea | Emaitza | Bigarrena | Hirugarrena |
| 2012 | Ameriketako Estatu Batuak | 160*-0 | Frantzia | Australia |
| 2014 | Ameriketako Estatu Batuak | 210*-0 | Australia | Erresuma Batua |
| 2016 | Australia | 150*-130 | Ameriketako Estatu Batuak | Erresuma Batua |
| 2018 | Ameriketako Estatu Batuak | 120*-70 | Belgika | Turkia |

## Ekitaldiak
### 2012ko ekitaldia

| # | Taldea |
| 1 | Ameriketako Estatu Batuak |
| 2 | Frantzia |
| 3 | Australia |
| 4 | Kanada |
| 5 | Erresuma Batua |

### 2014ko ekitaldia

| # | Taldea |
| 1 | Ameriketako Estatu Batuak |
| 2 | Australia |
| 3 | Kanada |
| 4 | Erresuma Batua |
| 5 | Mexiko |
| 6 | Frantzia |
| 7 | Belgika |

### 2016ko ekitaldia

| # | Taldea |
| 1 | Australia |
| 2 | Ameriketako Estatu Batuak |
| 3 | Erresuma Batua |
| 4 | Kanada |
| 5 | Frantzia |
| 6 | Turkia |
| 7 | Belgika |
| 8 | Mexiko |
| 9 | Norvegia |
| 10 | Espainia |
| 11 | Alemania |
| 12 | Katalunia |
| 13 | Italia |
| 14 | Austria |
| 15 | Eslovenia |
| 16 | Brasil |
| 17 | Eslovakia |
| 18 | Herbehereak |
| 19 | Polonia |
| 20 | Irlanda |
| 21 | Hego Korea |

## Erreferentziak

* ↑ (Gaztelaniaz) «Mundial 2012» Wiki Quidditchmuggle.
* ↑ (Gaztelaniaz) «Mundial 2014» Wiki Quidditchmuggle.
* ↑ (Gaztelaniaz) «Mundial 2016» Wiki Quidditchmuggle.
* ↑ (Gaztelaniaz) «Mundial 2018» Wiki Quidditchmuggle.

## Kanpo estekak

* Datuak: Q19880615
# IRC

IRC edo Internet Relay Chat Internet bidez txatean aritzeko bat-bateko mezularitza sistema ezaguna da. Komunikazioa batez ere taldeetara zuzenduta dago, jende askoren arteko solasaldietara, alegia. Dena den, bi solaskideren arteko elkarrizketa ere egin daiteke.
IRC 1988ko abuztuaren amaiera aldera sortu zuen Jarkko Oikarinen-ek, MUT (MultiUser talk) izeneko programa bat ordezteko OuluBox izeneko Finlandiako BBS batean.

## Kanpoko estekak

* Librezale.eus: Komunikazio eta elkarlanerako tresnak.
* (Ingelesez) RFC 1459 - IRC protokoloari buruzko informazio teknikoa.
* Datuak: Q73
* Multimedia: IRC / Q73
# Hypnale

       Ez nahastu Hypnales goroldio ordenarekin
Hypnale Viperidae familiaren barruan dagoen narrasti genero bat da. Sri Lankan eta Indiako hegoaldean bizi dira.

## Espezieak

* Hypnale hypnale (Merrem, 1820)
* Hypnale nepa (Laurenti, 1768)
* Hypnale zara (Gray, 1849)

## Kanpo estekak

* Datuak: Q2531557
* Multimedia: Hypnale / Q2531557
* Espezieak: Hypnale
# Hypnales

    Ez nahastu Hypnale suge generoarekin
Hypnales goroldio ordena zabal bat da. 40 bat familia eta 4.000 espezie deskribatuak izan dira.

## Familiak

Oraindik eztabaida handia badago ere sailkapenarekin, hau litzateke behin-behineko familia zerrenda bat:

## Kanpo estekak

* Datuak: Q135185
* Multimedia: Hypnales / Q135185
* Espezieak: Hypnales
# Iñaki Esparza

Iñaki Esparza Leibar (1963) Euskal Herriko Unibertsitateko Zuzenbide Prozesaleko katedraduna eta Eusko Jaurlaritzako Datuak Babesteko Agentziako kidea da.

## Biografia

Zuzenbidean lizentziatu zen Nafarroako Unibertsitatean 1986an eta Zuzenbidean doktoratu zen Castellóko Jaume I Unibertsitatean 1994an. Irakasle titularra izan da Jaume I Unibertsitatean eta Euskal Herriko Unibertsitatean, eta 2009tik Zuzenbide Prozesaleko katedraduna da Euskal Herriko Unibertsitatean.
Gaur egun, Datuak Babesteko Euskal Bulegoko sei kideetako bat da, Oinarrizko Eskubideetan aditua baita. Euskal Herriko Unibertsitateko errektoreak eta Bergarako Urrutiko Hezkuntzarako Unibertsitate Urrutiko Hezkuntzarako Unibertsitate Nazionaleko zuzendariak izendatua.

## Argitalpenak

Besteak beste, hauek dira bere argitalpenak:
* Zuzenbide penalaren eta zuzenbide prozesal penalaren sarrera, 2000. ISBN 84-7585-497-4
* El proceso de ejecución, 2016, ISBN 978-84-9143-086-5
* El estatus de la víctima del delito en el ordenamiento francés: el origen, las tendencias y las reformas procesales más recientes, 2015, ISBN 978-84-16356-06-5
* El ADN en la investigación criminal del S. XXI: implicaciones y exigencias: conceptos que ncesariamente deben ser tenidos en cuenta a la hora de su regulación, 2015, ISBN 978-958-46-6075-6
* Introducción al derecho penal y al derecho procesal, 2000. ISBN 84-7585-456-7
* El dictamen de peritos en la Ley 1/2000, de enjuiciamiento civil, 2000. ISBN 84-8442-213-5
* Comentarios a la Ley del Jurado, ISBN 84-8410-302-1
* El presupuesto procesal del procedimiento adecuado, 1996. ISBN 84-8151-314-8
* El principio del proceso debido, 1995. ISBN 84-7698-366-2
* Justizia eta burujabetza: III. Naizoarteko zenbait eredu; Suitzako eredua. 2001. ELERIA
* Justizia eta burujabetza: III. Nazioarteko zenbait eredu; Alemaniako eredua. 2001. Patxi Etxeberria Guridirekin batera. ELERIA
* "Impeachment" edo zentsura politikoa Iparramerikako Estatu Batuetan. 1999. ELERIA
* Bortzirietarako blasoia. 1999. BIDASOA IKERKETA ZENTROAREN KOADERNOAK.

## Erreferentziak

* ↑ Iñaki Esparza Leibar. .
* ↑ Iñaki Esparza Leibar - Editorial Tirant Lo Blanch. .
* ↑ :: BILATU 2.4.2 ::. .
* ↑ Iñaki Esparza Leibar, Dialnet. .
* ↑ Todos los libros del autor Esparza Leibar Inaki. .
* ↑ «Iñaki Esparza Leibar :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2021-10-14).
* ↑ (Gaztelaniaz) «EL PRINCIPIO DEL PROCESO DEBIDO | IÑAKI ESPARZA LEIBAR | Casa del Libro» casadellibro (Noiz kontsultatua: 2021-10-13).

## Kanpo estekak

* Datuak: Q52123495
# Iñaki Etxaniz

Iñaki Etxaniz (Oloroe-Donamaria, 1993ko irailaren 2a - ) frantziar politikaria da. Jaioterriko zinegotzia, 2022tik aurrera, Pirinio Atlantikoetako departamentuko 4. hauteslerriko ordezkaria da Frantziako Nazio Biltzarrean.

## Euskal jatorria

Echaniz Biarnoko Oloroe-Donamariakoa da, baina bere aiton-amonak Azpeitia eta Beasaingoak ziren. Oloroera 1968an iritzi ziren. Bere izeneko ñ letra 2014an debekatu zen Frantzian, beraz Frantziako Asanblean Inaki gisa agertzen da.
6. barrutian aurkeztuta, Biarno zein Zuberoako ordezkaria izan da Frantziako Asanblean. Euskararen egoeraren inguruko kezkak azaldu ditu.

## Erreferentziak

* ↑ «Iñaki Echanizek (Nupes) irabazi du barnealdeko hautesbarrutian» Naiz! 2022-06-19.
* ↑ (Frantsesez) «Législatives : pour la première fois avec Iñaki Echaniz, la 4e des Pyrénées-Atlantiques a un député de gauche - France Bleu» ici par France Bleu et France 3 2022-06-19 (Noiz kontsultatua: 2024-06-15).
* ↑ (Frantsesez) nationale, Assemblée. «M. Inaki Echaniz - Mandat clos - Pyrénées-Atlantiques (4e circonscription)» Assemblée nationale (Noiz kontsultatua: 2024-06-15).
* ↑ (Frantsesez) «Iñaki Echaniz le seul nouveau député des Pyrénées-Atlantiques» France 3 Nouvelle-Aquitaine 2022-06-19 (Noiz kontsultatua: 2024-06-15).

## Kanpo estekak

* Datuak: Q112651732
* Multimedia: Inaki Echaniz / Q112651732
# Iñaki Fernández Arnaiz

Iñaki Fernández Arnaiz (Bilbo, 1961eko maiatzaren 29a), sortzez Ignacio, eta musikan Iñaki Glutamato izenez ere ezaguna, Bilbon sortutako abeslari madrildarra da. Madrilgo Movida delakoan pertsonaia ezaguna izan zen 1980ko hamarkadaren hasieran, bere itxura bereziagatik eta Glutamato Ye-Yé taldeko abeslari izateagatik.

## Biografia

Nerabe zela ezagutu zuen Ramón Recio Glutamatoren hitzen sortzailea Madrilen, 1970eko hamarkadaren amaieran. Taldea sortu zutren 1979an, eta arrakastaren bat izan zuten 1980ko hamarkadaren erdialdean. Iñaki izen soilarekin ezaguna, Madrilen beste Iñakirik ez balego bezala, abeslaria movidako pertsonaia ezaguna bilakatu zen, neurri handi batean bere irudi probokatzaileari esker, Adolf Hitlerrenak bezalako bibote eta flekilloarekin.
Glutamato Ye-Yé 1987an desegin zen, eta ondoren Iñaki Fernándezek Iñaki y los Beatos taldea sortu zuen Ricardo del Castillorekin. EP bat kaleratu zuten 1988an, baina haren lehen azala zentsuratua izan zen: Iñaki agertzen zen, Jesukristoren arantza koroarekin, eta bere ohiko bibote hitleriarrarekin. Ez zuen asko iraun taldeak horren ondoren.
1989an, beste talde bat sortu zuen, Los Pecadores. Berriro ere ahotsa zen Iñakirena, eta berarekin zeuden Sulpi Solana eta Sara Ledoux. Bi LP kaleratu zituzten, 1992 arte.
Harrezkero, Glutamato Ye-Yéren kantu zaharren bilduma batean edo bestean parte hartu izan du Iñaki Fernándezek Iñaki Glutamato izenarekin, eta taldearen bilkura nostalgiko batzuk ere egin izan dituzte.
1990eko hamarkadan altzari eta objektu etnikoen denda bat izan zuen Madrilen. 1993an, bere bibote ezaguna moztu zuen. 21. mendean basozain bezala egin izan du lana.

## Erreferentziak

* ↑ (Gaztelaniaz) «Glutamato Ye-Ye - Música, videos, estadísticas y fotos» Last.fm (Noiz kontsultatua: 2021-02-12).
* 1 2 (Ingelesez) «Iñaki Fernández» Discogs (Noiz kontsultatua: 2021-02-12).
* ↑ (Gaztelaniaz) «Biografía de Glutamato Ye-yé - La Fonoteca» lafonoteca.net (Noiz kontsultatua: 2021-02-12).
* 1 2 3 (Gaztelaniaz) Portela, Lino. (2011-06-01). «Glutamato Ye-yé tiene hambre y frío» El País ISSN 1134-6582. (Noiz kontsultatua: 2021-02-12).
* ↑ Work73. (2009-04-05). «La Enciclopedia del Rock en tu Idioma: IÑAKI Y LOS BEATOS (ESPAÑA)» La Enciclopedia del Rock en tu Idioma (Noiz kontsultatua: 2021-02-12).
* ↑ «Grupos Nacionales Nuevaola80: Los Pecadores» Grupos Nacionales Nuevaola80 (Noiz kontsultatua: 2021-02-12).

## Kanpo estekak

* Glutamato Ye-Yé: "Todos Los Negritos Tienen Hambre y Frio". Playback agerpen bat La Bola de Cristal saioan, Iñaki Fernández bere bibote hitleriarrarekin.
* Datuak: Q16300803
# Iñaki Gabilondo

Iñaki Gabilondo Pujol (Donostia, 1942ko urriaren 19a) gipuzkoar kazetari, irrati esatari eta telebista aurkezlea da.

## Bizitza

Nafarroako Unibertsitatean ikasi ondoren, kazetari 1963an hasi zen, Donostiako Radio Popularrean (COPE enpresakoa), harik eta 1969an, Radio San Sebastiángo (SER enpresakoa) zuzendaria izendatu zuten arte. 1960ko hamarkada hartan bertan, Argia aldizkariko zuzendari formala izan zen (praktikan, ez zen zuzendaria), hedabide bateko zuzendari izateko kazetari titulua behar baitzen ezinbestean. 1971n, SER irrati kateko Sevillako albiste arloa zuzentzen hasi zen. 1978an, Estatu osorako Hora 25 irratsaioa zuzendu eta aurkeztu zuen.
Horren ostean, TVE Espainiako telebista publikoko teleberriak zuzendu zituen. Kameren aurreko lehen agerraldia Antonio Tejeroren Estatu kolpeko gauean izan zen, 1981eko otsailaren 23an.
TVE utzi ostean, Radio Televisión 16 zuzendu zuen, baina berehala SER irratira bueltatu zen. Hor, saio ezberdinak aurkeztu zituen, baina Hoy por hoy izenekoa zen ospea emango ziona. 1986an hasita, Espainiako irratsaiorik entzunena bilakatu zuen. Arrakastarekin batera, polemika ere etorri zitzaion, batez ere azken urteetan. Izan ere, Jose Maria Aznarrek, Espainiako presidenteak, haren bigarren agintaldian Iñaki Gabilondoren saioan agertzeari uko egin zion. Madrilgo 2004ko martxoaren 11ko atentatuak zirela eta, Espainiako eskuinak informazioa manipulatzea leporatzen dio SER irratiari eta Gabilondori, nahiz eta honek asteburu horretan lan egin ez. Cuatro telebista katean gaueko teleberria aurkezten egon zen eta 2010 urtean CNN+ albiste telebista katera pasa zen.

## Erreferentziak

* ↑ Sustrai COLINA: «Iñaki Gabilondo: "Terrorismoaren aurka legea gehiegi behartu da"», Argia, 2207. zenbakia, 2009-11-22.

## Kanpo estekak

* Datuak: Q2503959
* Multimedia: Iñaki Gabilondo / Q2503959
# Iñaki Font

Iñaki Font (Donostia, 1979ko apirilaren 7a - ) donostiar aktorea da.

## Filmografia
### Telebista

* Cuéntame un cuento (2013) Antena 3
* BuenAgente (2013) La Sexta
* El internado (2010) Antena 3
* Cazadores de hombres (2008) Antena 3
* Escuadra hacia la muerte (2006) (telefilma).
* El Comisario (2004) Telecinco.
* Un paso adelante (2003) Antena 3.
* El grupo (2000) (2000) Telecinco.
* Compañeros (2000) Antena 3.
* Policías, en el corazón de la calle (2000) Antena 3.

### Zinema

* Amaren eskuak (2013)
* Nire aitaren etxea (2008)
* Todos estamos invitados (2008)
* Valentín (2002)
* Guerreros (2002)
* La soledad era esto (2002)
* Besos para todos (2000)
* Datuak: Q5923785
# Iñaki Etxezarraga

Iñaki Etxezarraga ezizenez EtxE (Berriz, Bizkaia, 1984ko maiatzaren 24a) euskal abeslaria da.

## Ibilbidea

Nabari taldean abeslari eta baxujole ibili ondoren 2004. urtean ekin zion Etxek bakarkako ibilbideari. Urte horretan bertan Berrizko gaztetxeak antolaturiko Aldapa musika lehiaketa irabazi zuen. 2005ean atera zuen aurreneko diska, Zatoz nirekin, eta 2006an Musikan berria Gaztea saria irabazi zuen. Hurrengo hiru diskak bi urteko tarteekin iritsi ziren.
2010 urte berezia izan zen Etxerentzat. Euskaltel-Euskadi txirrindulari taldearentzako Frantziako Tourrerako "Maldan gora" abestia grabatu zuen, bai eta "Guk euskaraz" kanta ezagunaren bertsio bat ere, Anoetako derbian abestu zuena. Honetaz gain ETB 2-ko El conquistador del fin del mundo telesaioan hartu zuen parte.
Bost urtetako atsedenaldi baten ondoren 2016an atera zuen diska berria eta 2018an seigarrena plazaratu du, Supernova.

## Diskoak

* Zatoz nirekin (2005, autoekoizpena)
* Bidea eginez (2007, Oihuka)
* Heldu eskutik (2009, Baga-Biga)
* Haize berri bat (2011, Baga-Biga)
* BiZi (2016, autoekoizpena)
* Supernova (2018, autoekoizpena)

## Erreferentziak

* 1 2 (Gaztelaniaz) «EtxE musika» www.etxemusika.eus (Noiz kontsultatua: 2018-11-02).
* ↑ «Euskaltel-Euskadiri Tourreko 'Maldan gora' lagunduko dion abestia» https://anboto.org (Noiz kontsultatua: 2018-11-02).
* ↑ Berria.eus. «Berria.eus» www.berria.eus (Noiz kontsultatua: 2018-11-02).
* ↑ «Etxe» https://anboto.org (Noiz kontsultatua: 2018-11-02).
* ↑ Zatoz nirekin. (Noiz kontsultatua: 2018-11-02).
* ↑ Bidea eginez. (Noiz kontsultatua: 2018-11-02).
* ↑ Heldu eskutik. (Noiz kontsultatua: 2018-11-02).
* ↑ Haize berri bat. (Noiz kontsultatua: 2018-11-02).
* ↑ Bizi. (Noiz kontsultatua: 2018-11-02).
* ↑ Supernova. (Noiz kontsultatua: 2018-11-02).

## Kanpo loturak

* Webgune ofiziala
* Datuak: Q58115885
# Iñaki Ezkerra

Iñaki Ezkerra Greño (Bilbo, Bizkaia, 1957ko otsailaren 9a) gaztelaniazko idazlea, kazetaria eta Ermuko Foroko lehendakari ohia da, ETA eta eusko nazionalismoa gogor kritikatzeagatik ezaguna. La Razón espainiar egunkari eskuindarrean zutabea idazten du.
2003an, Gotzone Morarekin batera, Iñaki Ezkerrak Julio Medem zinema zuzendariari eskatu zion haiei egindako elkarrizketak Euskal Pilota. Larrua harriaren kontra filmetik ken zitzan, dokumentalean Euskal Herriko gatazkaren inguruko iritzien artean orekarik ez zegoela argudiatuta. Zinemategietarako bertsioan ezin izan zituzten bi parte-hartze horiek kendu, beranduegi zelako; baina DVDko bertsioan, bai, kendu zituzten.
Ermuko Foroko kide fundatzaileetako bat izan zen, 1998an. 2007ko irailean, Foroko presidente izendatu zuten, Inma Castilla de Cortázar eta Jon Juaristi presidenteorde zituela, Mikel Buesak dimisioa aurkeztu ondoren. 2008an, zuzendaritza hartan zatiketa bat gertatu zen: alde batetik, Iñaki Ezkerra buru zuen taldea, Alderdi Popularreko Antonio Basagoitiren ildoari jarraitzearen aldekoa; eta bestetik, Inma Castilla de Cortázar buru zuen taldea, Alderdi Popularreko Jaime Mayor Orejaren ildoari jarraitzearen aldekoa. Auzitegietara eraman zuten liskar gogor baten ondoren, Inma Castillaren taldea nagusitu zen, eta Foroko hainbat kide kanporatu zituzten, besteak beste Iñaki Ezkerra bera.

## Lanak
### Poesia

* Mítica (1978)
* La ciudad de memoria (1984)
* Museo de reproducciones (1991)
* Casi anónima sonríes (1996)
* Otra ribera (1998)
* A tu lado en Islandia (2009)
* Los sonetos marítimos (2010)

### Eleberriak

* El zumbido (eleberria, 1983)
* La caída del Caserío Usher (ipuinak, 1991)
* Historias de amor y de odior (ipuinak, 2010)

### Saiakerak

* Marginalias (1996)
* Estado de excepción (2001)
* ETA pro nobis (2002)
* Sabino Arana o la sentimentalidad totalitaria (2003)
* Exiliados en democracia (2009)

## Erreferentziak

* ↑ «La división en el Foro Ermua acaba ante los tribunales», El País, 2008-07-21.
* ↑ «El abandono de Juaristi muestra la crisis interna del Foro Ermua», El País, 2009-01-13.
* ↑ «Jon Juaristi se va del Foro Ermua», Minuto Digital, 2009-01-15.
* Datuak: Q9010295
# Iñaki Friera

Iñaki Friera Urbistondo (Barakaldo, Bizkaia, 1962ko irailaren 16a) euskal idazlea da. Euskal Filologia ikasi zuen Gasteizen. Bere lehenbiziko idazkiak hizkuntzari eta hizkuntza gatazkari buruzkoak izan ziren. Literaturan, berriz, hasiberria da: 1996an argitaratu zuen lehen liburua, Izaroko altxorra.

## Lanak
### Eleberria

* Lehorreko paterak (2001, Susa)
* Zureak egin du, (2010, Susa)

### Haur eta gazte literatura

* Izaroko altxorra (1996, Ibaizabal)
* Non bizi da Bildur? (1998, Ibaizabal)
* Aska itzazue pottokak (1998, Ibaizabal)
* Ahots isilduaren bahiketa (Ibaizabal)
* Trianoko gau gorriak (Ibaizabal)

## Bibliografia

* Morillo, Fernando; Zubeldia, Iñaki: Iñaki Friera: Misterioa, beldurra, suspensea, abentura, adiskidetasuna... erabiltzen dakien idazlea. Egan, 2010-1/2, 183-196.

## Ikus, gainera

* Bizkaiko idazleen zerrenda

## Kanpo estekak

* «Iñaki Friera», Literaturaren Zubitegia.
* Datuak: Q12260037
# Ibbenbüren

Ibbenbüren Alemaniako udalerria da. Ipar Renania-Westfalia estatuan kokatuta dago, [[Steinfurt barrutia|Steinfurt]] barrutian. 2014an 50.438 biztanle zituen 108,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q4175
* Multimedia: Ibbenbüren / Q4175
* Webgune ofiziala
# Ibema

Ibema Brasilgo udalerri bat da, Paraná estatuan kokatua. 6.218 biztanle ditu 145,445 km²ko eremuan.

## Ikus, gainera

* Paraná

## Kanpo estekak

* Datuak: Q1804322
* Multimedia: Ibema / Q1804322